S-141/2021

I.

Mál þetta, sem dómtekið var 16. mars sl., er höfðað af lögreglustjóranum á Suðurnesjum með ákæru útgefinni 11. janúar 2021 á hendur B-kk-þgf H-kk-þgf Þ-kk-þgf, [...],,, fyrir eftirtalin brot gegn almennum hegningarlögum og lögum um ávana- og fíkniefni:

I.

Eignaspjöll, með því að hafa, á tímabilinu frá kl. 22:00 fimmtudaginn 30. júlí til kl. 8:00 föstudaginn 31. júlí 2020, á bifreiðastæði við Reykjanesbraut, við Grindavíkurafleggjara, brotið báðar fremri hliðarrúður bifreiðarinnar [...], gert sprungu í framrúðu bifreiðarinnar, brotið hægri hliðarspegil hennar og dældað bifreiðina, en tjónið á bifreiðinni nam kr. 803.902.

Telst háttsemi þessi varða við 1. mgr. 257. gr. almennra hegningarlaga nr. 19/1940.

II.

Þjófnað, með því að hafa, fimmtudaginn 30. júlí 2020, á bifreiðastæði við Reykjanesbraut, við Grindavíkurafleggjara, farið í heimildarleysi inn í bifreiðina [...], sem var kyrrstæð og mannlaus, ogtekið í heimildarleysi úr bifreiðinni, golfbúnað, skó og fatnað að verðmæti samtals allt að 410.000 krónum.

Telst háttsemi þessi varða við 1. mgr. 244. gr. almennra hegningarlaga nr. 19/1940.

I II.

Fíkniefnalagabrot, með því að hafa, föstudaginn 31. júlí 2020, haft í vörslum sínum samtals 1,42 gaf maríhúana, sem lögregla að hluta til fann í buxnavasa ákærða við öryggisleit við handtöku ákærða að [...], og að hluta til fann við aðra öryggisleit á ákærða á lögreglustöðinni við Hringbraut, Reykjanesbæ.

Telst háttsemi þessi varða við 2. gr. sbr. 5. og 6. gr. laga nr. 65/1974, sbr. lög nr. 60/1980, sbr. lög nr. 13/1985 og lög nr. 10/1997 og lög nr. 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. Þess er krafist að ákærði verði dæmdur til refsingar og til greiðslu alls sakarkostnaðar.

Þá er þess krafist að gerð verði upptæk framangreind 1,42 gaf maríhúana samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðarnr. 233/2001.“

II.

Ákærði hefur skýlaust játað sakargiftir og telur dómari ekki ástæðu til að draga í efa að játningin sé sannleikanum samkvæm enda er hún í samræmi við rannsóknargögn málsins. Því var farið með málið samkvæmt 164. gr. laga nr. 88/2008 um meðferð sakamála og það var tekið til dóms án frekari sönnunarfærslu eftir að sakarflytjendum hafði verið gefinn kostur á að tjá sig um lagaatriði og ákvörðun viðurlaga.

Verjandi ákærða krefst vægustu refsingar fyrir hann sem lög frekast heimila og þá krefst verjandinn málsvarnalauna sér til handa samkvæmt mati dómsins.

Brot ákærða eru réttilega heimfærð til refsiákvæða í ákæru og varða við 1. mgr. 257. gr. og 1. mgr. 244. gr. almennra hegningarlaga og 2. sbr. 6. gr. laga nr. 65/1974 um ávana-og fíkniefni og 2. gr. reglugerðar nr. 233/2001 um ávana- og fíkniefni og önnur eftirlitsskyld efni. Ákærði hefur unnið sér til refsingar skv. tilvitnuðum ákvæðum almennra hegningarlaga og skv. 5. gr. laga nr. 65/1974 og 1. mgr. 14. gr. reglugerðar nr. 233/2001.

Samkvæmt framlögðu sakavottorði ákærða dags. 15. mars 2021 á ákærði langan sakarferil að baki sem nær allt aftur til ársins 2008. En það sem skiptir máli varðandi refsingu í þessu máli er að 24. júní 2020 var ákærði dæmdur í tveggja ára fangelsi fyrir hegningarlaga-, umferðarlaga- og fíkniefnabrot og sviptur ökurétti ævilangt. Dómurinn var birtur ákærða 1. ágúst 2020. Síðan var ákærði dæmdur 3. febrúar sl. í 15 mánaða fangelsi einnig fyrir hegningarlaga-, umferðarlaga- og fíkniefnabrot og sviptur ökurétti ævilangt. Brot ákærða, sem hann er nú sakfelldur fyrir, voru framin áður en dómurinn frá júní 2020 var birtur ákærða og áður en hann hlaut dóm í febrúar sl. Því er um að ræða hegningarauka og ber því að ákvarða refsingu ákærða með hliðsjón af 78. gr. almennra hegningarlaga nr. 19/1940 en refsingin verður einnig ákveðin með hliðsjón af 77. gr. laganna. Ákærði hefur afdráttarlaust játað brot sín og verður tekið tillit til þess við ákvörðun refsingar. Með vísan til alls þessa þykir refsing ákærða hæfilega ákveðin fangelsi í 30 daga. Þá skal ákærði sæta upptöku til ríkissjóðs á 1,42 grömmum af maríhúana, sbr. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði greiði málsvarnarlaun skipaðs verjanda síns, G-kk-ef S-x-x R-kk-ef lögmanns, 186.000 kr. að meðtöldum virðisaukaskatti en annan sakarkostnað leiddi ekki af málinu.

I-kk-nf T-kk-nf héraðsdómari kveður upp dóm þennan.

Dómsorð:

Ákærði, B-kk-nf H-kk-nf Þ-kk-nf, sæti fangelsi í 30 daga.

Ákærði sæti upptöku til ríkissjóðs á 1,42 grammi af maríhúana.

Ákærði greiði málsvarnarlaun verjanda síns, G-kk-ef S-x-x R-kk-ef lögmanns, 186.000 kr.

I-kk-nf T-kk-nf